…………….napirend

**E l ő t e r j e s z t é s**

Révfülöp Nagyközség Önkormányzata Képviselő-testületének

2019. év március 18-i nyilvános ülésére

Tárgy: Tájékoztató a Révfülöpi Vízi Sportegyesület településen végzett munkájáról

Előterjesztő: Balog Péter elnök

Előkészítette:

Tárgyalja: Gazdasági, Településfejlesztési és Turisztikai Bizottság;

Oktatási, Szociális és Kulturális Bizottság

…………………………………….. Jogszabállyal nem ellentétes

Előterjesztő

Tóthné Titz Éva

Jegyzőt helyettesítő aljegyző

Tisztelt Hölgyeim és Uraim!

Az alábbiakban ismertetem egyesületünk 2018 évi tevékenységét.

**A Sportegyesület székhelye:**  8253 Révfülöp, Bodonyi köz 1.

**A képviseletre jogosult személy**: Balog Péter elnök

**Az Egyesület alapvető célja**:

* tagjai részére a sporttevékenységben való részvétel lehetővé tétele
* a vitorlás és vízitúra szabadidősport fellendítése és fejlesztése
* az egyesület társadalmi, anyagi helyzetének erősítése
* részvétel a vitorlás társadalom munkájában
* sportkapcsolatok létesítése és fejlesztése
* ifjúsági vitorlázósport támogatása
* természetvédelem, környezetvédelem
* szakember képzés, oktatás
* az egyesület tagjainak az egyesület tevékenységével összefüggő képviselete

**Révfülöp nagyközség sportéletének képviselete a vitorlázó sportban, élve a Balaton adta lehetőségekkel.**

A 2018. évi tevékenységet meghatározta a taggyűlés által elfogadott Szervezeti és Működési Szabályzat.

A 2018. évi tavaszi közgyűlésen elfogadásra került a munkaprogram illetve a pénzügyi terv.

Az egyesület 2018. évi tevékenysége ezek alapján történt meg. Mivel egyesületünk tagsága különféle érdeklődési körök mentén csoportosul, elmondható, hogy az egyesület minden szakága tevékenyen élte az életét.

A nagyhajósok a Nemzeti Sportközpontok révfülöpi kikötőjében, a BAHART badacsonyi kikötőjében, a zánkai GyIC kikötőben, a Fűzfő BS kikötőben tevékenykedtek. Nagyhajós tagjaink sikerrel vettek részt 2018 évi szezonnyitó és szezonzáró versenyeken, a Pünkösdi regattán, a Szüreti regattán, Fehérszalag, Kékszalag, Rizling kupa versenyeken. Versenyzőink részt vettek a Magyar Vitorlás Szövetség, valamint a BAHART regatták és az osztályhajók különböző verseny sorozataiban. Kijelenthetem, hogy az alacsony nagyhajós taglétszámunk ellenére a versenyek élmezőnyében illetve a mezőny első negyedében foglalnak helyet. Ezzel öregbítik egyesületünk és Révfülöp megalapozott jó hírét a Balaton vitorlázó társadalmában.

A yollésok, a szörfösök és a kajakosok illetve a katamaránosok a kistelepen spontán szerveződéssel önállóan tevékenykedtek. Ez többek között annak a ténynek tudható be, hogy kishajóval csak nagyon kötött időjárási viszonyok megléte esetén érdemes és szabad vízre szállni. Ugyanez érvényes a szörfözés örömeire is, ezért aztán a fentiek miatt nehezen szervezhetőek.

* Az Egyesület saját tulajdonú hajói állag-megóvása érdekében saját finanszírozásban a régi hajótároló bővítése megtörtént.
* Az önkormányzat hathatós segítségével a csapadékvíz elvezető rendszerbe csőhálózatot építettünk ki, és a csapadékvíz elvezető rendszert befedtük. A munka eredményeképpen növeltük a telep kihasználható területét.
* A korábbi záras kapunyitó rendszer helyett mágneskártyás beléptető rendszert tartottunk fenn 2018-ban.
* Leaser és Optimist kishajók elhelyezése lehetővé teszi gyermek és kezdő vitorlázók oktatását. Az oktatás elősegítése céljából 1 db Optimist kishajót alakítottunk át gyermekek szárazföldi vitorlás oktatásához.
* 2018-ban tovább folytatódott a sikeres együttműködés a fonyódi Vagabund SE-vel.Az együttműködés keretén belül az ifjúsági vitorlázó sport támogatásaként Optimist és Cadet oktató és verseny kishajókat biztosítottunk.
* Egyesületünk ismételten részt vett a Révfülöp életében legnagyobb sport eseménynek számító Balaton átúszáson, az átúszáshoz biztosítottunk mentő motorost személyzettel, valamint az úszófolyosó biztosításához 7 hajó egységet biztosítottunk személyzettel.
* Kiváló kapcsolatot ápolunk a TVSK Ábrahámhegy kikötővel, a kikötő által szervezett nyári táborokhoz mentő motorost biztosítottunk.
* Egyesületünket képviselő csapatokkal rendszeresen részt veszünk a településünkön rendezett különféle versenyeken ( Révfülöpi Rianás, Szabadtéri Főzőverseny), ezek a rendezvények jó lehetőséget biztosítanak a Révfülöpön működő más Civil Szervezetekkel való kapcsolattartáshoz.
* 2018 nyarán ismételten térítésmentesen helyet biztosítottunk a Révfülöpön nyári szabadságukat töltő kajakkal illetve szörffel érkezett nyaralóknak. Ezen szolgáltatásunkat 2019-ban is szeretnénk folytatni.
* A nyaralók részére igény szerint, szintén térítésmentesen vitorlázási lehetőséget biztosítottunk tapasztalt vitorlázó tagjaink részvételével. Ezen szolgáltatásunkat is kívánjuk 2019-ben is szeretnénk folytatni.
* Szervezeti és Működési Szabályzatunkban foglaltaknak megfelelően részt vettünk az Önkormányzati Testület ülésein, képviselve az egyesületünk érdekeit, illetve a helyi Civil Szervezetek vezetőivel történő rendszeres kapcsolattartás céljából.
* Közreműködtünk a régi teher-kikötő területén a szabályozott körülmények közötti kikötés megteremtésében.
* Csapatépítés erősítése érdekében a közmunkák alkalmával bográcsozással próbáltuk a tagságot összekovácsolni.

Összegezve kijelenthető, hogy a telepet egész évben rendben tartottuk és működésünk megfelel az alapszabályunkban foglaltaknak.

Bármilyen, a működésünkre, tevékenységünkre vonatkozó, később felmerülő kérdésükre készséggel válaszolok.

Révfülöp, 2019. március 11.

Tisztelettel

Balog Péter